Б.м.х. үҫеше 4 осорға бүленә : демократик ( 1917 й. майынан алып ) , большевиктарға ҡаршы ( 1918 й. февр. алып ) , совет ( 1919 й. февр. алып ) һәм баш күтәреү ( 1920 й. июле — 1921 й. июне ) . 1917 й . 2-се яртыһында үткәрелгән Бөтә башҡорт ҡоролтайҙары Б.м.х. етәксе органы — Башҡорт мәркәз шураһын — төҙөүгә һәм Өфө губернаһы , Пермь губернаһы , Һамар губернаһы һәм Ырымбур губернаһының башҡорт халҡы күпселекте тәшкил иткән улустарында уның бүлектәрен асыуға санкция бирә ; хәрәкәттең сәйәси , соц. һәм иҡт. мәсьәләләр буйынса башҡорттарҙың күпселегенең ҡарашын сағылдырыусы маҡсаттарҙы рәсми рәүештә белдерә .